Rygte: OnePlus har seks nye mobiler på vej i 2022

Det varer ikke længe inden OnePlus lancerer nyeste flagskib – OnePlus 10 Pro – globalt. Det sker den 31. marts og iNPUT fik fornyligt et smugkig på kameraets formåen.

Læs om mere om det her: OnePlus 10 Pro – vores første billeder

Men der er mere i vente fra den kinesiske producent. Et nyt rygte peger på at der er yderligere seks modeller i støbeskeen til 2022. Samt et nyt smartwatch.

Lækkert kommer fra Yogesh Brar, der tidligere har kunne afsløre detaljer omkring OnePlus Nord 2 før den blev officiel. Så man kan formode at rygtet har en vis troværdighed. Nedenfor ses tweetet fra Brar, hvor de (formodentligt) kommende telefoner er listet.

Here are some of the upcoming Nord/number series products

•OnePlus 10 Pro – March
•OnePlus Nord CE 2 Lite – April
•OnePlus Nord 2T – April End/Early May
•OnePlus 10R – May
•OnePlus Nord 3 (Nord Pro) – July
•OnePlus 10 Ultra (10 Pro Plus) – Late Q3
— Yogesh Brar (@heyitsyogesh) March 21, 2022

Der er ingen detaljer på i hvilke hjørner af verden, at de enkelte modeller vil udkomme. Men vi skal nok ikke regne med at se OnePlus 10R på vores breddegrader, da 9R var en model særligt rettet mod det indiske marked.

I et senere tweet fra i dag har Yogesh Brar sat en række specifikationer på Nord 2T, som i følge eget rygte bør udkomme i de kommende måneder.

6.43″ FHD+ AMOLED, 90Hz

MediaTek Dimensity 1300 processor

Kamera: 50MP (IMX766)(OIS) + 8MP (UW) + 2MP (Mono)

Frontkamera 32MP

8/12GB LPDDR4X RAM

128/256GB UFS3.1 lagerplads

Android 12

OxygenOS 12

4.500mAh batteri

80W opladning

Vi har tidligere kunne fortælle om Nord 3, der siges at komme med lynhurtig opladning: Rygte: OnePlus Nord 3 med 150W opladning er på vej

Watch … Nord

Derudover har Yogesh Brar også forleden kunne fortælle, at OnePlus har et nyt smartwatch på vej. Deres første forsøg med OnePlus Watch udkom for et år siden til relativt lunkne anmeldelser. Rygtet peger på at et nyt forsøg er undervejs, men under Nord-branded og derfor muligvis billigere end sidst, hvis prissætningen følger deres mobiler.

Foto: iNPUT

Her er ingen detaljer eller specifikationer undsluppet, men det gættes på at uret vil være drevet af LiteOS og ikke Googles Wear OS, ligesom OnePlus Watch fra sidste år.

Rygte: OnePlus har seks nye mobiler på vej i 2022